CELEX: 31995D0536
Language: sl
Date: 1995-12-06 00:00:00
Title: Odločba Komisije z dne 6. decembra 1995 o spremembah odločb Komisije 92/160/EGS in 93/197/EGS v zvezi z regionalizacijo Egipta za uvoz registriranih konjevBesedilo velja za EGP

Pomembno pravno obvestilo

|

31995D0536

Uradni list L 304 , 16/12/1995 str. 0049 - 0050

		Odločba Komisijez dne 6. decembra 1995o spremembah odločb Komisije 92/160/EGS in 93/197/EGS v zvezi z regionalizacijo Egipta za uvoz registriranih konjev(Besedilo velja za EGP)(95/536/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali, ki ureja gibanje in uvoz kopitarjev iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti členov 13(2), 15(a) in 16 Direktive,ker je Odločba Komisije 92/160/EGS [2], kakor je bila nazadnje spremenjena z Odločbo 92/161/EGS [3], določila regionalizacijo nekaterih tretjih držav za uvoz kopitarjev; ker je vnos registriranih konjev iz Egipta v Skupnost omejen na ponovni vstop registriranih konjev, ki so bili začasno izvoženi na območje mesta Kairo, in na začasni sprejem registriranih konjev, ki prihajajo iz navedenega območja;ker se je po veterinarskem inšpekcijskem obisku Komisije v Egiptu izkazalo, da je zdravstveno stanje živali v zvezi z boleznimi pri kopitarjih pod zadovoljivim nadzorom dobro strukturiranih in organiziranih veterinarskih služb;ker je Egipt več kot 6 mesecev prost spolne kuge kopitarjev, smrkavosti in vesikularnega stomatitisa ter se venezuelski konjski encefalomielitis ni nikoli pojavil in se cepljenje proti tej bolezni ni nikoli izvajalo;ker v Egiptu več kot 30 let ni bilo konjske kuge in se je cepljenje proti tej bolezni, ki se je izvajalo na delu konjske populacije v južnih governoratih Assuan, Quena in Sohaq do leta 1994, pred več kot enim letom opustilo;ker so veterinarske oblasti Egipta zagotovile, da bodo Komisiji in državam članicam v 24 urah po faksu, s telegramom ali teleksom sporočile potrditev kakršne koli bolezni ali okužbekopitarjev, navedene v Prilogi A k Direktivi 90/426/EGS, ter kakršno koli spremembo politike cepljenja ali uvoza v zvezi s kopitarji;ker so veterinarske oblasti Egipta zagotovile nekatera jamstva v zvezi z nadzorom premika kopitarjev na določeno ozemlje in je bila serološka raziskava uspešno zaključena; ker so zato zahteve členov 5 in 13(2) Direktive 90/426/EGS izpolnjene;ker je treba pogoje zdravstvenega stanja živali sprejeti glede na zdravstveno stanje živali zadevne tretje države; ker se pričujoči primer nanaša samo na registrirane konje;ker je treba odločbi Komisije 92/160/EGS in 93/197/EGS [4] ustrezno spremeniti;ker so ukrepi, predvideni v tej odločbi, v skladu z mnenjem Stalnega veterinarskega odbora,SPREJELA NASLEDNJO ODLOČBO:Člen 1V Prilogi k Odločbi 92/160/EGS se besede "Egipt (2) Območje mesta Kairo" nadomestijo z:"EgiptGovernorati Aleksandrija, Beheira, Kafr El Sheikh, Damietta, Dakahlia, PortSaid, Sharkia, Gharbia, Menoufia, Kalioubia, Ismajlija, Severni Sinaj, Južni Sinaj, Kairo (Kairo z okolico skupaj z mestom Giza), Suez, MarsaMartrouh, Fayoum, Giza in Beni Suef".Člen 2Odločba 93/197/EGS se spremeni kakor sledi:1. V Prilogi I se beseda "Egipt (1) (2)" po abecednem vrstnem redu vstavi na seznam tretjih držav v Skupini E.2. V Prilogi II se beseda "Egipt" po abecednem vrstnem redu vstavi v naslov vzorca zdravstvenega spričevala E in se tako doda na seznam tretjih držav, iz katerih se dovoli uvoz registriranih konjev v Skupnost.Člen 3Ta odločba je naslovljena na države članice.V Bruslju, dne 6. decembra 1995Za KomisijoFranz FischlerČlan Komisije[1] UL L 224, 18.8.1990, str. 42.[2] UL L 71, 18.3.1992, str. 27.[3] UL L 71, 18.3.1992, str. 29.[4] UL L 86, 6.4.1993, str. 16.--------------------------------------------------